CELEX: 62008TN0311
Language: mt
Date: 2008-08-05 00:00:00
Title: Kawża T-311/08: Rikors ippreżentat fil- 5 ta' Awwissu 2008 — Fitoussi vs UASI — Loriot (IBIZA REPUBLIC)

25.10.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 272/32
            
         Rikors ippreżentat fil-5 ta' Awwissu 2008 — Fitoussi vs UASI — Loriot (IBIZA REPUBLIC)
   (Kawża T-311/08)
   (2008/C 272/59)
   Lingwa tar-rikors: Il-Franċiż
   Partijiet
   
      Rikorrent: Paul Fitoussi (Vincennes, Franza) (rappreżentanti: K. Manhaeve, T. van Innis u G. Glas, avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Bernadette Nicole J. Loriot (Ibiza, Spanja)
   Talbiet tar-rikorrent
   
               —
            
            
               tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern tas-7 ta' Mejju 2008 fil-każ R 1135/2007-2;
            
         
               —
            
            
               tikkundanna lill-UASI għall-ispejjeż.
            
         Motivi u argumenti prinċipali
   
      Applikant għat-trade mark Komunitarja: Bernadette Nicole J. Loriot
   
      Trade mark Komunitarja kkonċernata: Trade mark figurattiva “IBIZA REPUBLIC” għal prodotti fil-klassijiet 21, 41, 43 — Applikazzjoni Nru 3 868 072
   
      Proprjetarju tat-trade mark jew tas-sinjal invokat in sostenn tal-oppożizzjoni: Ir-rikorrent
   
      Trade mark jew sinjal invokat in sostenn tal-oppożizzjoni: Trade mark figurattiva nazzjonali fil-forma ta' stilla b'ħames ponot imdawwra b'ċirku, għal prodotti fil-klassi 25
   
      Deċiżjoni tad-Diviżjoni tal-Oppożizzjoni: Ċaħda tal-oppożizzjoni
   
      Deċiżjoni tal-Bord tal-Appell: Ċaħda tal-appell
   
      Motivi invokati: Ksur tal-Artikolu 8(1)(b) tar-Regolament tal-Kunsill Nru 40/94, peress li (i) it-trade mark preċedenti għandha tiġi analizzata bħala stampa ta' stilla b'ħames ponot imdawwra b'ċirku u mhux biss bħala stilla, (ii) it-trade mark preċedenti hija trade mark intrinsikament b'saħħitha u mhux trade mark b'karattru distintiv dgħajjef u (iii) l-element grafiku tat-trade mark li għaliha saret l-applikazzjoni jiddomina l-element verbali u mhux bil-kontra.